Chwezhañ a ra war he chein ha war he divrech. Pu ! pu ! pu ! Adkomañs a ra ar pozioù. Chwezhañ a ra war an talier. Pu ! pu ! pu ! Adkomañs ur wezh  choazh. Chwezhañ war ar feskennoù hag an divorzhed, ar wech-mañ. Pu ! pu ! pu ! Neus mann ebet ken dober.  - E chellez sevel. Deus en-dro da lâret din memestra hag-eñ eo koazhet da lard marv. Plijet a rafe din goût...Pe pellgomz din : 45 00 45. Neo ket diaes delcher soñj.  Sevel a ra Muriel diwar ar chanape. Ur sell war he montr :  - O, ma Doue ! Un eur nemet kard dija ! Poent bras eo din mont ! Du-mañ zo tri o chortoz gant naon du a-benn bremañ. Telefoniñ a rin deoch !  Mont a ra  kuit hep serriñ an nor ; klevet a raer raktal ar wetur o lochañ. Azezal a ra Yann Geignard ; skuizh en em sant ; re a bastis evit e oad, marteze ? Tri ha tri-ugent, neo ket seurt kozh-se, memestra ! Ha ret dezhañ en em zizober bremañ deus kleñved Muriel. Mont a ra er-maez, ponner e gerzhed, betek a-dreñv an hangar, e korn Park ar Chreiz, e-lech ma chom ur bern gouzer kozh ha teil, hag ober ar jestr da daoler anezhañ. Kenkent en em sant yachoch, ha plommoch war e zivchar.